钦定古今图书集成/明伦汇编/氏族典/第112卷 > 崔善为
## 钦定古今图书集成/明伦汇编/氏族典/第112卷 > 崔善为

按《唐书崔善为传》：“善为，贝州武城人。祖颙，为魏散骑
侍郎。善为巧于历数，仕隋调文林郎。仁寿中，迁楼烦
司户书佐。高祖为太守，尤礼接善为，见随政日紊，密
劝高祖图天下。及兵起，署大将军府司户参军，封清
河县公，擢累尚书左丞。傅仁均撰《戊寅历》，李淳风诋
其疏。帝令善为考二家得失，多所裁正。贞观初，为陕”
州刺史，历大理、司农二卿。坐与少卿不平，出为秦州
刺史。卒，赠刑部尚书，谥曰忠。